

Frederiksværk, 27. marts 2025

Referat fra generalforsamling torsdag den 27. marts 2025   
  
**1. Valg af dirigent og referent**  
 Som dirigent valgtes Torben Skaaning

Som referent valgtes Hans-Jørgen Højvælde

**2. Formanden aflægger beretning**

Beklager Kunstmuseets aktuelle situation, hvor der mangler vagter - der arbejdes på flere løsninger. Et godt samarbejde på Frederiksværkegnens Historiske Forening, som i udstillingslokalet har fremlagt en del af deres bogsamling. Der arbejdes på at synliggøre Kunstmuseet. Vores lokalaviser overser os; men vi forventer en større opmærksomhed gennem det nye medie Netavisen Gribskov, som også vil omfavne Halsnæsområdet. Kunstmuseet ønsker en større grad af samarbejde med øvrige institutioner i lokalområdet. Omtaler samarbejdet med foreningen Frederiksværk Forum. Omtaler sommerens og efterårets planer for fejringen af general Classen.

Fra forsamlingen beklages det fra en enkelt deltager, at Kunstmuseet ikke har opdateret foreningens hjemmeside, og at hjemmesidens billedarkiv er mangelfuld, ligesom vedkommende månedsbrev.

Formanden uddyber foreningens status.

Formandens beretning godkendes derefter

**3. Fremlæggelse af regnskab**

Kassereren gennemgår det fremlagte regnskab, der udviser et årets overskud på 12.112 kr, 70 betalende medlemmer og en enkelt sponsor

**4. Kontingent vedtages uændret**

200 kr/enkeltmedlem, 350 kr/par, 150 kr/unge u. 25 år, 500 kr/firmaer(sponsor)

**5. Indkomne forslag**

Fra et medlem foreslås det, at man forsøger at indføre en låneordning af Kunstmuseets værker mod et gebyr. Forslaget vækker gehør og overlades til bestyrelsens overvejelse.

**6. Valg af bestyrelse og suppleanter**

Jens Erik Forsmann og Hans-Jørgen Højvælde genvælges som bestyrelsesmedlemmer

Som suppleanter genvælges Lis Leveau samt nyvalg af Kenny Thrane

**7. Eventuelt** Det foreslås, at det fejlbehæftede billedarkiv fjernes fra hjemmesiden

referent

Hans-Jørgen